3. การประกอบธุรกิจแต่ละสายผลิตภัณฑ์

1.  ลักษณะผลิตภัณฑ์

1.  หนังสัตว์ฟอก - เป็นผลิตภัณฑ์ที่นำไปใช้เป็นวัตถุดิบในการผลิตเครื่องหนังประเภทต่าง ๆ
    เช่นกระเป๋า รองเท้า เข็มขัด เป็นต้น ซึ่งได้จากการนำหนังดิบของโคหรือกระบือ
    ผ่านกรรมวิธีการฟอกย้อมสี และตกแต่งเป็นหนังผืนสำเร็จรูป เพื่อส่งจำหน่ายยังต่างประเทศ
    และเป็นวัตถุดิบสำหรับผลิตผลิตภัณฑ์เฟอร์นิเจอร์หนังและหนังเบาะรถยนต์ของบริษัท

    ของเล่นสัตว์เลี้ยง - ได้จากหนังชั้นล่าง (หนังที่ไม่ใช่ชั้นผิว) และเศษหนัง
    ซึ่งได้จากขั้นเตรียมฟอก (by products) หรือเรียกว่า “กาว”
    จากโรงงานฟอกหนังของบริษัทฯ ผ่านกรรมวิธีผลิตเป็นของเล่นในรูปแบบต่าง ๆ
    ตามความนิยมของตลาด เช่น กระดูก ลูกฟุตบอล รองเท้า เป็นต้น
    เพื่อส่งจำหน่ายยังต่างประเทศ

    เฟอร์นิเจอร์หนัง - ได้จากการนำหนังสัตว์ฟอกของบริษัทฯมาเพิ่มมูลค่า
    โดยการผลิตเป็นเฟอร์นิเจอร์ ตัดเย็บเป็นเฟอร์นิเจอร์กึ่งสำเร็จรูป (Sofa Cushion)
    และตัดเย็บพร้อมขึ้นรูปเป็นเฟอร์นิเจอร์สำเร็จรูป (Sofa Set) ส่งจำหน่ายต่างประเทศ

    3.2 การตลาดและภาวะการแข่งขัน

ก) ผลิตภัณฑ์ทั้ง 3 ประเภท ของบริษัท มีกลยุทธ์ในการแข่งขันที่สำคัญ คือ
เน้นที่ความมีคุณภาพของสินค้า ด้วยราคาที่เหมาะสม และการส่งมอบสินค้าตรงเวลา
โดยลูกค้าต่างประเทศ เป็นกลุ่มลูกค้า เป้าหมาย ได้แก่ ผู้ผลิตเฟอร์นิเจอร์ และเครื่องหนังต่าง ๆ
เช่น กระเป๋า, รองเท้า, โซฟา และเบาะรถยนต์ เป็นต้น ทั้งนี้ ผลิตภัณฑ์ของเล่นสัตว์เลี้ยง ได้แก่
กลุ่มผู้นำเข้าผลิตภัณฑ์อาหาร, Chain Store และ Super Store เป็นต้น
ลักษณะของความสัมพันธ์กับลูกค้าส่วนใหญ่จะเป็นไปในลักษณะที่มีการติดต่อกันมานาน
เชื่อมั่นในตัวบริษัท และตัวผลิตภัณฑ์ของบริษัท และเป็นลูกค้าที่มีการเงินที่ดี
โดยมีช่องทางการจำหน่ายทั้งโดยตรงกับผู้ผลิต และตัวแทนขาย (Agency) หรือคนกลาง (Middle
man) โดยมีสัดส่วนการจำหน่ายในประเทศกับต่างประเทศ ในปี 2543 ประมาณ 28 : 72
โดยประมาณ โดยส่งออกไปยังกลุ่มประเทศต่าง ๆ ดังต่อไปนี้

  หนังสัตว์ฟอก สหรัฐอเมริกา, เกาหลี, ฟิลิปปินส์, ฮ่องกง, สิงคโปร์, ออสเตรเลีย,
  เดนมาร์ค, เยอรมัน

  ของเล่นสัตว์เลี้ยง สหรัฐอเมริกา, แคนาดา, ยุโรป, สแกนดิเนเวีย

  เฟอร์นิเจอร์หนัง อังกฤษ, ออสเตรเลีย, ญี่ปุ่น

ข) สภาพการแข่งขันภายในอุตสาหกรรม โดยรวมจะมีการแข่งขันค่อนข้างสูง
ซึ่งจะเป็นการแข่งขันทางด้านราคา และคุณภาพเป็นหลัก จำนวนคู่แข่งขัน ประมาณ 20 – 30 %
โดยผลิตภัณฑ์เฟอร์นิเจอร์หนัง คู่แข่งขันในประเทศไม่ค่อยมี แต่จะมีคู่แข่งในต่างประเทศ ที่สำคัญ
ได้แก่ จีน และ มาเลเซีย ขนาดของบริษัทเมื่อเทียบกับคู่แข่งขัน จัดอยู่ในระดับที่ใหญ่กว่า
และมีศักยภาพที่ดี มีความได้เปรียบในการแข่งขันหลายด้าน เช่น ความน่าเชื่อถือของบริษัท
อันเนื่องมาจากอยู่ในธุรกิจที่มีความชำนาญมานานเกือบ 30 ปี มี Synergy จาก 3 ผลิตภัณฑ์
ซึ่งเอื้อประโยชน์ซึ่งกันและกัน ความสม่ำเสมอของคุณภาพผลิตภัณฑ์
และมีระบบงานที่ดีจากการได้รับรองระบบคุณภาพ ISO 9002 ในสายผลิตภัณฑ์เฟอร์นิเจอร์หนัง
ได้รับการรับรองระบบคุณภาพ QS 9000 ในสายผลิตภัณฑ์หนังสัตว์ฟอก (หนังเบาะรถยนต์) เป็นต้น
ทั้งนี้ แนวโน้มของ อุตสาหกรรมยังคงดีอยู่ และจะมีการแข่งขันในเรื่องของราคา
และคุณภาพสินค้ามากขึ้น

3.3 การจัดหาผลิตภัณฑ์

 บริษัทมีสถานที่ตั้งโรงงานอยู่ 2 แห่ง ดังนี้

  สถานที่ 1 : โรงงานผลิตหนังฟอก

  เลขที่ 176/1,1480 หมู่ 1 ถนนสุขุมวิท กม. 30 ตำบลท้ายบ้าน อำเภอเมือง
  จังหวัดสมุทรปราการ 10280

  สถานที่ 2 : โรงงานผลิตเฟอร์นิเจอร์หนัง และของเล่นสัตว์เลี้ยง

  เลขที่ 419 – 420 หมู่ 7 ถนนพุทธรักษา ตำบลแพรกษา อำเภอเมือง จังหวัดสมุทรปราการ
  10280

 กำลังการผลิต

  - หนังสัตว์ฟอก 2,000,000 ตร.ฟุต / เดือน

  - เฟอร์นิเจอร์หนัง 40 ตู้คอนเทนเนอร์ / เดือน

  - ของเล่นสัตว์เลี้ยง 20 ตู้คอนเทนเนอร์ / เดือน

 วัตถุดิบที่สำคัญต่อการผลิต

  วัตถุดิบที่สำคัญต่อการผลิต คือ หนังสัตว์ และเคมีภัณฑ์
  โดยมีแหล่งที่มาทั้งในและต่างประเทศซึ่งไม่มีปัญหาในการจัดหาวัตถุดิบ
  โดยวัตถุดิบหนังจะมีปัจจัยที่สำคัญ คือ ราคา
  และแหล่งวัตถุดิบที่น่าเชื่อถือได้ในด้านของคุณภาพและน้ำหนัก
  ในเรื่องของจำนวนผู้จำหน่ายวัตถุดิบนั้นมีอยู่มากมายทั่วโลก
  โดยวัตถุดิบหนังส่วนใหญ่จะซื้อกับผู้ผลิตหนังเค็มที่มีโรงงานฆ่าสัตว์เอง
  หรือโรงงานที่ซื้อหนังดิบมาหมักเกลือ หรือดองเกลือเอง

 สัดส่วนการซื้อวัตถุดิบจากต่างประเทศ

หนังโค : นำเข้า 100% จากออสเตรเลีย, สหรัฐอเมริกา, ฮ่องกง, เยอรมัน, ไอร์แลนด์ และ

ฮอลแลนด์

หนังกระบือ : นำเข้า 100% โดย 30% จากจีน และ 70% จากเวียดนาม

เคมีภัณฑ์ : 40% จากสหรัฐเอมริกา

-   สัญญาซื้อ - ขาย

  การทำสัญญากับผู้จัดจำหน่าย เป็นการซื้อขายทางการค้าทั่ว ๆ ไป ไม่มีการทำสัญญาในระยะยาว
  เช่น สัญญา 3 เดือน หรือ 6 เดือน แต่อย่างใด

-   ปัญหาการขาดแคลนวัตถุดิบ

  ในส่วนของเคมีภัณฑ์ไม่มีปัญหาในเรื่องของการขาดแคลนวัตถุดิบแต่อย่างใด
  แต่ในส่วนของหนังสัตว์จะมีปัญหาบ้าง อันเนื่องมาจากแนวโน้มของการทานเนื้อสัตว์น้อยลง
  แต่ความต้องการของหนังสัตว์ ยังคงมีมากอยู่ เพื่อผลิตป้อนสู่ตลาดเครื่องหนัง

-   ผู้จัดจำหน่าย

  บริษัทไม่มีการจำหน่ายให้ลูกค้ารายใดเกิน 30% ของยอดขาย
  และความสัมพันธ์ของบริษัทกับผู้จัดจำหน่ายเป็นไปด้วยดี เนื่องจากมีการซื้อขายกันมานาน

-   ความเป็นไปได้ที่จะมีสินค้าทดแทน

  จากตลาดสินค้าในปัจจุบัน ยังไม่มีสินค้าตัวใดสามารถทดแทนสินค้าที่เป็นหนังแท้ได้
  ถึงแม้ในปัจจุบันจะมีการพัฒนาเรื่อง PVC SOLE ให้เข้ามาแทนที่ แต่ก็ไม่สามารถทดแทนได้
  เนื่องจากคุณสมบัติของ ตัวสินค้าเองที่มีความเป็นธรรมชาติ

-   ผลกระทบต่อสิ่งแวดล้อม

  ปัจจัยสำคัญของโรงงานฟอกหนัง คือ น้ำเสีย โดยน้ำเสียจากกระบวนการผลิต
  จะได้รับการบำบัดก่อนปล่อยทิ้ง โดยผ่านระบบบำบัดน้ำเสียกลางที่บริษัทตั้งอยู่ ในที่นี้คือ
  เขตอุตสาหกรรมฟอกหนัง กม.30 และกากโครเมียมที่ได้รับจากกระบวนการบำบัดจะถูกแยกออก
  และนำไปฝั่งกลบที่ศูนย์ควบคุมมลพิษ นอกจากนี้ วัตถุดิบที่เหลือใช้ ได้แก่ เศษหนัง
  สามารถขายได้ทั้งหมด

3.4 งานที่ยังไม่ได้ส่งมอบ

ไม่มี